CBG วิ่งแรง 4% โบรกชูเป้า 138 บ. ชี้ธุรกิจกระทบ “โควิด” จำกัด
CBG วิ่งแรง 4% โบรกชูเป้า 138 บ. ชี้ธุรกิจกระทบ “โควิด” จำกัด
18 ม.ค. 2564

ผู้สื่อข่าวรายงานว่า ราคาหุ้น บริษัท คาราบาวกรุ๊ป จำกัด (มหาชน) หรือ CBG ณ เวลา 14.40 น. อยู่ที่ระดับ 127 บาท บวก 5 บาท หรือ 4.08% สูงสุดที่ระดับ 128.50 บาท ต่ำสุดที่ระดับ 122 บาท ด้วยมูลค่าการซื้อขาย 1.21 พันล้านบาท

ด้านบล.บัวหลวง ระบุในบทวิเคราะห์ว่า ระยะสั้นผลกระทบจาก COVID ระลอกใหม่ยังไม่มากขนาดทำกำไรตก แนวโน้มกำไรหลักรายไตรมาสปี 2564 คาดต่ำสุดไตรมาส 1/64 และ QoQ growth ไปจนสูงสุดของปีในไตรมาส 4/64 ด้านมูลค่าหุ้นยังไม่แพงเกินไป จึงยังมองว่ามี valuations gap อยู่ ราคาเป้าหมาย 138 บาท
โดยประเด็นหลัก CEO ตั้งเป้าหมายกำไรกลุ่มเติบโตขึ้น 10 เท่า จากราว 5,000 ล้านบาท (ส่วนใหญ่มาจาก CBG) ในปี 2563 เป็น 50,000 ล้านบาทในปี 2573 หนุนจากทุกกลุ่มธุรกิจ ได้แก่ เครื่องดื่ม และค้าปลีกโดยมองว่ากลยุทธ์การขยายธุรกิจค้าปลีกจะส่งผลต่อ CBG ด้านช่องทางจัดจำหน่ายโดยเฉพาะสินค้าใหม่ๆ ในระยะยาว สำหรับ CBG จะเน้น 1) เครื่องดื่มชูกำลังที่ยังมีโอกาสเติบโตในต่างประเทศอีกมาก 2) Functional drink ที่จับมือกับพันธมิตรคุณ Woody influencer